Document ID: /roh_data/filtered/fineweb-2-filterrobots_roh.jsonl.gz/61545

Survetsch divin d’engraziament cun ils premcommunicants
Dumengia, ils 22 da matg 2022
allas 10.00 uras a Laax
Ensemen cun ils premcommunicants da Falera e da Laax lein nus festivar quei survetsch divin ed engraziar a Diu ch’els han astgau anflar in plaz en nossa cuminonza. Duront il survetsch divin vegnan las cadeinas ch’els han retschiert da lur fiasta benedidas.
Vus tuts essas cordialmein envidai da prender part a quei survetsch divin ed aschia mussar a nos premcommunicants ch’els ein beinvegni en nossa cuminonza cartenta.
Fiasta dalla sontga Creisma
Sonda, ils 28 da matg 2022
allas 15.00 uras a Falera
La fiasta dalla sontga Creisma ha liug uonn a Falera cun nies uestg Joseph Maria Bonnemain. Quei ein nos 13 cresmands:
Rabea Albin, Timo Arpagaus, Fadri Arpagaus, Levin Buchli, Marlon Buchli, Finn Camathias, Julian Capeder, Melina Däscher, Mia Gschwend, Rafael Hoogstrate, Flaviana Huonder, Jana Pally ed Eva Melina Tuor.
Cordiala gratulaziun a tuttas cresmandas e tuts cresmands. Possi la glisch e la forza dil sogn Spért accumpignar vus tras vossa veta. Da cor giavischein nus a vus ed a vossas famiglias in nunemblideivel gi da fiasta.
S. Messa da laud
Dumengia, ils 19 da zercladur 2022
allas 18.30 uras a Laax
cun sur Ozioma Nwachukwu
Cordial invit a nossa messa da laud cun musica nova, moderna e spirituala e cun ina liturgia ed oraziuns per part cumpletadas cun acustica, graficas ni elements visuals.
Nus selegrein sin in bien seveser cun vus.